Park Bo-young

Park Bo-young (lahir 12 Februari 1990) ialah seorang pelakon wanita Korea Selatan. Beliau terkenal dengan lakonannya di dalam Scandal Makers (2008), A Werewolf Boy (2012), Oh My Ghost (2015) dan Strong Girl Bong-soon (2017).

Kehidupan awal
Park Bo-young lahir di Jeungpyeong, Chungcheong Utara. Beliau merupakan anak kedua daripada tiga orang adik beradik. Bapa beliau berkhidmat selama 34 tahun sebagai tentera di dalam Pasukan Khas. Sebelum penampilan lakonan rasmi pertamanya pada tahun 2006, Park muncul di dalam sebuah filem pendek bertajuk Equal pada tahun 2005 ketika beliau masih belajar di sekolah menengah. Filem pendek tersebut memenangi Anugerah Cabaran Realiti () di Festival Filem Belia Antarabangsa Seoul ke–7 (SIYFF 2005).

Kerjaya

2006–2010
Park Bo-young membuat penampilan lakonan rasmi pertamanya di dalam drama televisyen tahun 2006, Secret Campus bersama-sama pelakon baru, Lee Min-ho. Antara projek-projek lain semasa awal kerjaya beliau adalah drama sejarah, The King and I dan drama remaja, Jungle Fish bersama Kim Soo-hyun.

Park mula terkenal selepas membintangi bersama Cha Tae-hyun di dalam filem komedi, Speedy Scandal (juga dikenali sebagai Scandal Makers) yang berjaya menarik 8.3 juta penonton dan menjadi filem dengan kutipan tertinggi pada tahun 2008. Lakonan Park di dalam filem ini berjaya mendapatkan beliau anugerah Pelakon Baru Wanita Terbaik pada tahun 2009. Beliau juga membintangi filem pendek arahan Lee Hyun-seung, If You Were Me 4 pada tahun 2009.

Walau bagaimanapun, pada tahun 2010, Park terlibat dalam pertikaian undang-undang dengan agensi pengurusannya pada ketika itu dan sebuah syarikat penerbitan filem yang menyebabkan beliau terikat dengan tindakan undang-undang dan tidak boleh bekerja untuk beberapa tahun berikutnya.

2011–2014
Selepas beliau dilantik sebagai duta promosi untuk Festival Filem Fantastic Antarabangsa Puchon 2011, Park kembali berlakon selepas empat tahun di dalam filem seram tahun 2012, Don't Click. Kemudiannya pada tahun itu, beliau membintangi bersama Song Joong-ki di dalam filem romantik fantasi, A Werewolf Boy. Filem ini berjaya mengatasi 7 juta penonton. Pada tahun 2013, Park menyertai barisan ahli Law of the Jungle di New Zealand. Park kemudiannya membintangi filem romantik komedi, Hot Young Bloods yang berlatarkan tahun 1980-an.

2015–sekarang
Pada tahun 2015, beliau membintangi filem misteri, The Silenced. Ia kemudiannya disusuli dengan peranan berganda di drama romantik komedi, Oh My Ghost, drama televisyen pertama Park selepas tujuh tahun. Pendapatan beliau sebanyak ₩300 juta () menjadikan beliau pelakon wanita dengan bayaran tertinggi untuk muncul dalam saluran tvN. Drama ini mencapai kejayaan komersial dan kritis serta membolehkan Park untuk memenangi Anugerah Pelakon Wanita Terbaik di Anugerah Bintang APAN ke–4 dan Anugerah DramaFever tahunan ke–4. 

Park kemudiannya membintangi filem komedi, Collective Invention dan You Call It Passion. Pada bulan Jun 2016, Park telah dipilih untuk berlakon di dalam drama JTBC, Strong Girl Bong-soon yang mula disiarkan pada bulan Januari 2017. Pada bulan September 2017, Park mula menjalani penggambaran filem On Your Wedding Day yang dijadual ditayangkan pada tahun 2018. Beliau bersatu semula bersama Kim Young-kwang dimana mereka sebelum ini berlakon bersama-sama di dalam filem tahun 2014, Hot Young Bloods.

Filemografi

Filem

Drama

Rancangan varieti

Rujukan

Pautan luar

 Kafe Peminat Park Bo-young di Daum 
 
 

Kelahiran 1990
Orang hidup
Pelakon wanita Korea Selatan